Sekolah Menengah Kebangsaan Badrul Alam Shah

Sekolah Menengah Kebangsaan Badrul Alam Shah atau nama ringkasnya ESEMBAS merupakan sebuah sekolah menengah yang terletak di Kemasek dalam daerah Kemaman di negeri Terengganu Malaysia. ESEMBAS ditubuhkan pada tahun 1967 dengan nama Sekolah Menengah Kemasik dan antara tiga buah sekolah menengah terawal dibina di daerah Kemaman selepas Sekolah Menengah Sultan Ismail dan Sekolah Menengah Cukai.

Pada 2009, Sekolah Menengah Kebangsaan Badrul Alam Shah memiliki 445 pelajar lelaki dan 472 pelajar perempuan, menjadikan jumlah keseluruhan murid seramai 917 orang. Ia mempunyai seramai 78 orang guru.2009

Sejarah 
Sekolah Menengah Kebangsaan Badrul Alam Shah ditubuhkan pada 15 Januari 1967 dengan nama Sekolah Menengah Kebangsaan Kemasek dengan hanya 103 orang pelajar dan 7 orang guru.

Pada 23 Ogos 1969, sekolah ini telah dibuka dengan rasminya oleh Menteri Pelajaran Malaysia,Allahyarham Dato' Haji Abdul Rahman Yaakub. Pada tahun yang sama, 34 orang calon Sijil Rendah pelajaran daripada 70 calon telah lulus dan layak ke tingkatan 4. Oleh itu pada 1970, sebuah kelas tingkatan 4 telah diwujudkan.

Pada tahun 1971, sekolah ini buat kali pertamanya telah mengemukakan calon dalam peperiksaan Sijil Pelajaran Malaysia.

Pada tahun 1997, kelas Tingkatan 6 dibuka di sekolah ini dan pada tahun 1998, kumpulan pertama pelajar berkenaan menduduki Sijil Tinggi Pelajaran Malaysia.

Pada tahun 2001, Kelas Rancangan Khas (KRK) diwujudkan di sekolah ini dan sebuah Kelas Pendidikan Khas ditubuhkan pada tahun 2009.

Pencapaian 
 Sekolah terbaik Terengganu dalam Sijil Tinggi Persekolahan (STPM) 2010

Alamat
Sekolah Menengah Kebangsaan Badrul Alam Shah
Kemasek, Kemaman., Malaysia 
Terengganu Darul Iman, Malaysia
Telefon =  6098662220
Fax       = 6098640122

Rujukan

Pautan luar 
 Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
 SMK BADRUL ALAM SHAH, KEMAMAN LAKAR KEJAYAAN TERBAIK STPM SELURUH TERENGGANU (2010)

Badrul Alam Shah
Badrul Alam Shah